laion/Wikipedia-Exotic huggingface dataset:
חוג בעל מספר בסיס קבוע

בתורת החוגים, אומרים שחוג הוא בעל מספר בסיס קבוע, ובקיצור נאמר שהחוג מקיים IBN (מאנגלית: Invariant basis number) אם הממד של המודולים החופשיים מעליו מוגדר היטב. משפחות מוכרות ורחבות של חוגים מקיימות IBN. יהי R {\displaystyle R} חוג נתון. אז לכל מספר טבעי n ∈ N {\displaystyle n\in \mathbb {N} } , המבנה R n {\displaystyle R^{n}} הוא מודול שמאלי מעל R {\displaystyle R} . אומרים ש- R {\displaystyle R} מקיים IBN אם לכל m , n ∈ N {\displaystyle m,n\in \mathbb {N} } כך שמתקיים R m ≅ R n {\displaystyle R^{m}\cong R^{n}} (בתור מודולים שמאליים), מתקיים m = n {\displaystyle m=n} - כלומר כאשר הממד של כל מודול חופשי נוצר סופית מעל החוג קבוע על מחלקות איזומורפיזמים. הגדרה שקולה, בשפה של מטריצות - R {\displaystyle R} מקיים IBN אם ורק אם לכל m , n ∈ N {\displaystyle m,n\in \mathbb {N} } ולכל שתי מטריצות A ∈ M m , n ( R ) , B ∈ M m , n ( R ) {\displaystyle A\in M_{m,n}(R),B\in M_{m,n}(R)} המקיימות A B = I n , B A = I m {\displaystyle AB=I_{n},BA=I_{m}} , מתקיים m = n {\displaystyle m=n} . בפרט, היות שהגדרה זו לא תלויה במודול שמאלי או ימני, אפשר להחליף בהגדרה לעיל "שמאלי" ב"ימני". ראשית, כל שדה מקיים IBN - זוהי למעשה הטענה מאלגברה ליניארית על (קיום ו)יחידות מרחב וקטורי מכל ממד טבעי. אם חוג R {\displaystyle R} אינו מקיים IBN, אז גם כל מנה אמיתית שלו (ולכן גם כל תמונה הומומורפית לא אפס שלו): שכן אם R n ≅ f R m {\displaystyle R^{n}{\overset {f}{\cong }}R^{m}} עבור m ≠ n {\displaystyle m\neq n} , אז לוקחים בסיס סטנדרטי { e 1 , … , e n } {\displaystyle \{e_{1},\dots ,e_{n}\}} של R n {\displaystyle R^{n}} , ומכך שמתקיים ∀ i j ∈ I : f ( ∑ i j e j ) = ∑ i j f ( e j ) ∈ I m {\displaystyle \forall i_{j}\in I:f(\sum {i_{j}e_{j}})=\sum {i_{j}f(e_{j})}\in I^{m}} (כי I {\displaystyle I} אידיאל), מושרה איזומורפיזם f ¯ : ( R / I ) n → ( R / I ) m {\displaystyle {\bar {f}}:(R/I)^{n}\to (R/I)^{m}} , ו- m ≠ n {\displaystyle m\neq n} . לכן, אם לחוג יש מנה המקיימת IBN, אז גם החוג מקיים את התנאי. כמסקנה מכך, כל חוג קומוטטיבי מקיים IBN - שכן (לפי הלמה של צורן) יש לו אידיאל מקסימלי והמנה היא שדה, שכאמור מקיים IBN. כל חוג נתרי, חוג ארטיני, חוג עם חילוק, חוג עם זהויות וחוג מקומי למחצה מקיים את IBN. כל חוג סופי באופן חלש (weakly finite) (כלומר חוג שבו לכל שתי מטריצות ריבועיות A B = I {\displaystyle AB=I} גורר B A = I {\displaystyle BA=I} ) מקיים IBN. זהו תנאי מעט חזק יותר מהתנאי לעיל. אם חוג מקיים IBN, גם כל חוג מטריצות מעליו מקיים IBN, אבל התכונה אינה נשמרת על ידי שקילות מוריטה. לא כל חוג מקיים את התנאי -- למשל חוג האנדומורפיזמים R = End ⁡ ( V ) {\displaystyle R=\operatorname {End} (V)} של מרחב וקטורי מממד בן מנייה V {\displaystyle V} איננו מקיים את התנאי: מתקיים R ≅ R 2 {\displaystyle R\cong R^{2}} , שכן אפשר ליצור בעזרת ℵ 0 {\displaystyle \aleph _{0}} וקטורי הבסיס של V {\displaystyle V} את 2 ∗ ℵ 0 = ℵ 0 {\displaystyle 2*\aleph _{0}=\aleph _{0}} וקטורי הבסיס של V ⊕ V {\displaystyle V\oplus V} . למעשה מתקיים R n ≅ R m {\displaystyle R^{n}\cong R^{m}} לכל שני טבעיים. חוג סופי באופן חלש Rowen, Ring Theory I, p.61
לוס ריוס

מחוז לוס ריוס (בספרדית: Región de Los Ríos; נהגה: [loz ˈri.os]; מילולית: "מחוז הנהרות") הוא אחד מ-16 המחוזות של צ'ילה, שטחו 18,429 קמ"ר, ורק ארבעה מחוזות בצ'ילה קטנים ממנו. הוא גובל במחוז אראוקניה בצפון בפרובינציית נאוקן הארגנטינאית במזרח, ובמחוז לוס לאגוס בדרום, וכמרבית מחוזות צ'ילה- באוקיינוס השקט במערב. מבחינה מנהלית מחולק מחוז לוס ריוס לשתי פרובינציות: ואלדיביה וראנקו ושכוללות בתוכן 12 קומונות, שהבולטות שבהן הן ואלדיביה שמשמשת גם כבירת המחוז ולה אוניון. ובמפקד האוכלוסין שנערך בשנת 2017 התגוררו באראוקניה 384,837 תושבים. בעוד שמרבית מחוזות צ'ילה הוקמו ב-1974, לוס ריוס הוא אחד משני מחוזות חדשים שהוקמו ב-2007 (בנוסף למחוז אריקה ופרינאקוטה). עד אז, היה המחוז פרובינציה של מחוז לוס לאגוס, בשם ואלדיביה. ואלדיביה זכתה למעמד של מחוז בסמוך לעצמאות צ'ילה. העיר אמנם לא הייתה חשובה במיוחד באותה העת, אך ראשי המדינה הצעירה חששו כי התושבים הספרדים הרבים באזור יהוו איום על עצמאות המדינה כולה אם לא תינתן להם מידה מסוימת של אוטונומיה. במהלך המאה ה-19 התפתחה העיר, עקב הגעת מהגרים רבים, בעיקר מגרמניה, ועד 1900, כבר הייתה לאחת הערים המתועשות במדינה. עם זאת, רעידת האדמה הגדולה שפקדה את האזור ב-1960, שבמהלכה נהרגו כ-6,000 בני אדם, גרמה לנזק רב בעיר, והיא החלה לדעוך. ב-1974, בעקבות ההפיכה הצבאית, החליט ממשלו של אוגוסטו פינושה לחלק מחדש את מחוזות המדינה. במסגרת החלטה זו הוחלט כי ואלדיביה תהפוך לפרובינציה במחוז לוס לאגוס, שבירתו פוארטו מונט. בשנת 2005 יזם נשיא צ'ילה ריקארדו לאגוס את הקמת המחוז מחדש, ולאחר אישור הקונגרס, המהלך נכנס לתוקף ב-5 באפריל 2007. כחלק מהמהלך, נשקלה האפשרות לכלול במחוז גם את פרובינציית אוסורנו, ואחת האפשרויות הייתה אף להפוך את העיר אוסורנו לבירת המחוז החדש כולו, ואולם במשאל עם שנערך בפרובינציית אוסורנו ב-2006 העדיפו התושבים להישאר במחוז לוס לאגוס. ככלל, כולל המחוז ארבע רצועות גאוגרפיות, ממזרח למערב: רכס הרי האנדים, הפרקורדיירה ("קדם הרכס"), העמק המרכזי ורכס החוף. באזור האנדי מספר הרי געש פעילים: ויאריקה (2,847 מ'), מוצ'ו-צ'וסוונקו (2,422 מ'), קטרופיאן (2,360 מ'), פויווה-קורדון קאויה (2,236 מ') וקאראן-לוס ונאדוס (1,114 מ'). מההרים זורמים מערבה נהרות רבים, המעניקים למחוז את שמו. בין הנהרות הבולטים: בואנו (130 ק"מ), קרוסס (125 ק"מ), סן פדרו (77 ק"מ), פילמאיקן (68 ק"מ) וקאיה-קאיה (55 ק"מ). במחוז גם אגמים רבים, ובהם האגם הרביעי בגודלו בצ'ילה, אגם ראנקו (410 קמ"ר), וכן פויווה (157 קמ"ר), קלאפקן (121 קמ"ר), פאנגיפויי (116 קמ"ר), אגם רינייווה (77 קמ"ר), מאיווה (49 קמ"ר) ופיריווייקו (40 קמ"ר). האזור הכולל את האגמים קלאפקן, פאנגיפויי, רינייווה ופיריווייקו, וכן את האגמים נלטומה, פייאיפה ופויינקה, מכונה אזור שבעת האגמים. בתחומי המחוז שלושה פארקים לאומיים: אלרסה קוסטרו, ויאריקה (שחלקו הצפוני במחוז אראוקניה) ופויווה (שחלקו הדרומי במחוז לוס לאגוס). המחוז מחולק לשתי פרובינציות: פרובינציית ואלדיביה היא הפרובינציה הצפונית. שטחה 10,197 קמ"ר, ובשנת 2017 התגוררו בה 290,868 תושבים. בירת המחוז, ואלדיביה, היא גם בירת הפרובינציה. פרובינציית ראנקו, הקרויה על שם אגם ראנקו, היא הפרובינציה הדרומית. שטחה 8,232 קמ"ר, ובשנת 2017 התגוררו בה 93,969 תושבים. בירתה היא לה אוניון. מדיה וקבצים בנושא לוס ריוס בוויקישיתוף אתר האינטרנט הרשמי של לוס ריוס WEB DISEMINACIÓN CENSO 2017 WEB DISEMINACIÓN CENSO 2017, resultados.censo2017.cl CREA LA XIV REGION DE LOS RIOS Y LA PROVINCIA DE RANCO EN SU TERRITORIO, ‏5 באפריל 2007 WEB DISEMINACIÓN CENSO 2017, resultados.censo2017.cl
אן פאוסטו סטרלינג

אן פאוסטו סטרלינג (באנגלית: Anne Fausto-Sterling; ‏ נולדה ב-30 ביולי 1944) היא פרופסור לסקסולוגיה ולימודי נשים באוניברסיטת בראון. מחקריה עוסקים בהבניה החברתית של מגדר, זהות מינית, זהות מגדרית, תפקידי מגדר ואינטרסקס. פאוסטו סטרלינג קיבלה תואר ראשון בזואולוגיה מאוניברסיטת ויסקונסין בשנת 1965, ותואר דוקטור בגנטיקה התפתחותית מאוניברסיטת בראון בשנת 1970. מאותה שנה היא מלמדת באוניברסיטת בראון כפרופסור במחלקה לביוכימיה וביולוגיה של התא. היא פרסמה זוג ספרים המיועדים לקהל הרחב: "מיתוסים מגדריים", שראה אור בשנת 1985 ו"הזיהוי המיני של הגוף: פוליטיקה מגדרית והבניית המיניות" שראה אור בשנת 2000. לגבי האחרון אמרה פאוסטו סטרלינג שהיא ניסתה "לשכנע את הקוראים והקוראות כי יש צורך בתאוריות המאפשרות מגוון אנושי רחב ושמשלבות את הכוח הניתוחי של המדעים ביולוגיים והחברתיים לתוך ניתוח מערכתי של ההתפתחות האנושית". במאמרה "חמשת המינים" מציעה אן ניסוי מחשבתי בטענה שהמערכת של שני המינים הנפוצה בחברה שלנו איננה מספיקה כדי לתאר את כל הקשת המגוונת של המיניות האנושית. במסגרת הניסוי אן יוצרת מערכת מגדר אלטרנטיבית המקטלגת אנשים לחמישה מינים: זכרים, נקבות, הרמים (herms, מהמלה הרמאפרודיט), מרמים (merms) ופרמים (ferms). רבים פירשו את הניסוי המחשבתי כהצעה רצינית, או אף כתאוריה, למרות שאן הסבירה שהמאמר כוון להיות פרובוקטיבי ולא נכתב ברצינות מלאה. מספר פעילים לזכויות אינטרסקס ביקרו את המאמר וטענו כי הוא מטעה, מבלבל ולא מועיל לאינטרסים של אנשים אינטרסקס, ובמאמר מאוחר יותר בשם "דיון מחדש בחמשת המינים" התייחסה אן לביקורות אלה. אן נשואה לפאולה ווגל, פרופסור באוניברסיטת ייל ומחזאית זוכת פרס פוליצר. מדיה וקבצים בנושא אן פאוסטו סטרלינג בוויקישיתוף אתר האינטרנט הרשמי של אן פאוסטו סטרלינג אן פאוסטו סטרלינג, ברשת החברתית Goodreads דונלד מקניל, גנטיקה או תרבות, באתר הארץ, 27 בספטמבר 2004 Anne Fausto-Sterling, Sexing the body : gender politics and the construction of sexuality, New York, NY : Basic Books, 2000, ISBN 978-0-465-07713-7 איזה מין גוף? קווי התפר בחייהם של אינטרסקסואלים: המאבק בין הגוף הסובייקטיבי לגוף הביו־חברתי, לימור מעודד דנון, המחלקה לסוציולוגיה ואנתרופולוגיה, אוניברסיטת בן-גוריון בנגב. דיון מחדש בחמשת המינים, אן פאוסטו סטרלינג.
מלבק

מלבק (Malbec) הוא זן ענבים סגול המשמש ליצור יין. בעל גוף מלא, קליפת הענב דקה, וטעמיו מזכירים דובדבן, רימון, שזיף, פטל ואוכמנית. ידוע בהיותו אחד מחמשת הזנים המרכיבים את יינות בורדו. בשל רגישותו למזיקים ולפגעי מזג אוויר, המלבק אינו נחשב כאחד מהיינות החשובים בצרפת, אלא מהווה אלטרנטיבה ליינות קברנה סוביניון או סירה הנחשבים יקרים יותר. בעשרות השנים האחרונות הפך המלבק מזן אלמוני לזן פופולרי ברחבי העולם, וכיום גידולו נפוץ בדרום אמריקה, בעיקר בצ'ילה ובארגנטינה בה מיוצרים יותר מ-75% מגידולי המלבק בעולם. ענבי המלבק קטנים ומזוהים בצבעם העז, בעלי קליפה דקה, הזקוקים לחום ושמש יותר מאשר קברנה סוביניון כדי לגדול. בשל רגישותו הגבוהה לתנאי גידולו, רמת בשלותו מהווה גורם חשוב על מבנה היין, ככל שהוא בשל יותר, רמות הטאנין עולות, מקבל יותר צבע וטעמיו התבליניים מורגשים יותר. אחד האזורים הטובים בו מגדלים את זן המלבק הוא בעיר מנדוסה שבארגנטינה, שבה מזג האוויר יבש וחם, השטח הררי שכן גידולו בגובה תורם רבות לבשלותו. המלבק (הידוע גם בשמות נוספים Côt or Auxxerois) היה נפוץ מאוד בגידולו בדרום-מערב צרפת, לרבות חבל בורדו, עד החורף הקשה ששרר בשנת 1956 אשר השמיד כרמים רבים, ובמקומו נשתלו זני ענבים אחרים, בעיקר קברנה סוביניון ומרלו אשר התאימו יותר לתנאי האזור. כיום גידולו נפוץ בעיר קאור ובעמק הלואר. המלבק מהעיר קאור מאופיין בתחילה בטעמו המזכיר דומדמנית ושזיף, חומציותו גבוהה ומאופיין גם בניחוחות תבלין. המלבק יובא לארגנטינה באמצע המאה ה-19 מחבל בורדו, בהוראתו של מושל פרובינציית סן חואן, דומינגו פאוסטינו סרמיינטו. בעוד שהזן נדחק הצידה בתקופת המשבר הכלכלי של המאה ה-20, חזר להיות פופולרי בסוף המאה ה-20, ונחשב כיום לאחד הזנים החשובים בארגנטינה. המלבק ממקסם את תכונותיו בפרובינציית מנדוסה, וישנם אף מספר יקבים המייצרים יין מ-100% ענבי מלבק בהצלחה גדולה. המלבק הוא הזן הנפוץ ביותר מבין הזנים האדומים מארגנטינה. למלבק הארגנטינאי תפקיד חשוב בשוק היין של ארגנטינה, שהיא אחת מייצרניות היין הגדולות בעולם. טעמיו המגוונים של המלבק הארגנטינאי מזכירים לעיתים שזיף, דובדבן, פטל, שוקולד, קקאו, סיגליות וטבק מתוק. מדיה וקבצים בנושא מלבק בוויקישיתוף היסטוריית המלבק מהו המלבק?
עונת 1976/1977 ב-NBA

עונת 1976/1977 היא העונה ה-31 של ליגת ה-NBA. העונה הסתיימה עם זכייתה היחידה של פורטלנד טרייל בלייזרס בתואר האליפות, לאחר שבסדרת הגמר ניצחה את פילדלפיה 76' בתוצאה 4–2. ביל וולטון זכה בתואר ה-MVP של סדרת הגמר לאחר שהעמיד במהלך הסדרה ממוצעים של 18.5 נקודות, 19.0 ריבאונדים ו-3.7 חסימות למשחק. בתואר ה-MVP של העונה הסדירה זכה כרים עבדול-ג'באר מלוס אנג'לס לייקרס בפעם השנייה ברציפות והחמישית בקריירה. בתחילת העונה התפרקה ליגת ה-ABA, המקבילה לליגת ה-NBA, והתמזגה לתוכה. ארבע קבוצות ABA הצטרפו ל-NBA: ניו יורק נטס, אינדיאנה פייסרס, סן אנטוניו ספרס ודנוור נאגטס. יתר קבוצות ה-ABA התפרקו, מלבד קבוצות "קנטקי קולונלס" ו"סנט לואיס ספיריטס" ששחקניהם נבחרו על ידי קבוצות ה-NBA ב"דראפט פיזור". בדראפט ה-NBA, שהתקיים ב-8 ביוני 1976 בעיר ניו יורק, בחרה יוסטון רוקטס במקום הראשון את ג'ון לוקאס מאוניברסיטת מרילנד. לאורך דראפט 1976 נבחרו ארבעה שחקני היכל התהילה של הכדורסל לעתיד: אדריאן דאנטלי (בחירה שישית), רוברט פאריש (8), אלכס אינגליש (23) ודניס ג'ונסון (29). כמו כן נבחר בבחירה ה-25 שחקן האולסטאר לוני שלטון. להלן רשימת נבחרי הסיבוב הראשון (מתוך עשרה סיבובים): ב-5 באוגוסט נערך דראפט הפיזור של ה-ABA, במהלכו בחרו קבוצות ה-NBA את שחקני קבוצות ה-ABA לשעבר קנטקי קולונלס וספיריטס אוף סנט לואיס. סדר הקבוצות הבוחרות נקבע ביחס הפוך למאזנן בעונה האחרונה, ב-NBA או ב-ABA, כאשר הקבוצות עם המאזן הגרוע ביותר בוחרות ראשונות. בדראפט הועמדו לבחירה 20 שחקנים משתי הקבוצות, מתוכם נבחרו 12. שמונת השחקנים שלא נבחרו הפכו לשחקנים חופשיים (Free Agents). במקום הראשון בחרה שיקגו בולס את ארטיס גילמור, ששיחק בבולס במשך שש עונות ולאחר פרישתו הוצג בהיכל התהילה של הכדורסל. משחק האולסטאר נערך ב-13 בפברואר 1977 במילווקי, ויסקונסין. המאמנים במשחק היו ג'ין שו מפילדלפיה 76' ולארי בראון מדנוור נאגטס. חמישיית המזרח כללה את פיט מרוויץ', דאג קולינס, ג'וליוס אירווינג, ג'ורג' מקגיניס ובוב מקאדו, וחמישיית המערב כללה את נורם ואן ליר, פול וסטפאל, דייוויד תומפסון, בובי ג'ונס ודן איסל. במשחק עצמו ניצחה קבוצת המערב בתוצאה 125–124, ובתואר ה-MVP של משחק האולסטאר זכה ג'וליוס אירווינג שקלע 30 נקודות. ‏*כוכבית מסמנת קבוצה שהעפילה לפלייאוף. MVP של העונה הסדירה - כרים עבדול-ג'באר, לוס אנג'לס לייקרס רוקי העונה - אדריאן דאנטלי, באפלו ברייבס מאמן העונה - טום ניסאלקי, יוסטון רוקטס מנהל העונה - ריי פטרסון, יוסטון רוקטס גביע האזרחות - דייב בינג, וושינגטון בולטס ג'ון לוקאס (יוסטון רוקטס) רון לי (פיניקס סאנס) אדריאן דאנטלי (באפלו ברייבס) סקוט מיי (שיקגו בולס) מיץ' קופצ'אק (וושינגטון בולטס) בפלייאוף זה, שתי המדורגות הראשונות בכל אזור (מזרח ומערב) שובצו ישירות בסיבוב השני, בעוד המדורגות 3-6 שיחקו ביניהן בסדרות של הטוב משלושה משחקים. סגל האלופה, פורטלנד טרייל בלייזרס: ביל וולטון, מוריס לוקאס, ליונל הולינס, בוב גרוס, דייב טוורדזיק, ג'וני דייוויס, הרם גיליאם, לארי סטיל, לויד ניל, וולי ווקר, קורקי קלהון ורובין ג'ונס. מאמן ראשי: ג'ק רמזי. מדיה וקבצים בנושא עונת 1976/1977 ב-NBA בוויקישיתוף סיכום עונת 1976/1977 באתר nba.com סיכום עונת 1976/1977 באתר basketball-reference.com רשימת הנבחרים בדראפט 1976, basketball-reference.com רשימת הנבחרים בדראפט הפיזור, realgm.com סיכום משחק האולסטאר 1977, nba.com
זלנוגרדסק

זלנוגרדסק (ברוסית: Зеленоградск; עד שנת 1946 נקראה בשמה הגרמני Cranz; בפולנית: Krańc; בליטאית: Krantas) היא עיר במחוז קלינינגרד שברוסיה. העיר ממוקמת על חופיו של הים הבאלטי (על חצי האי קלינינגרד), בסמוך לרצועה הקורונית ובמרחק של כ-30 ק"מ מצפון לקלינינגרד. העיר הוקמה ב-1252 על ידי האבירים של המסדר הטבטוני. שמו המקורי של היישוב היה קראנצקוהרן, מהמילה הפרוסית קראנטאס שמשמעותו: "חוף". קראנץ הייתה עיירת נופש במהלך המאה ה-19 וראשית המאה ה-20. ב-1885 העיר חוברה עם קניגסברג על ידי הרכבת. ב-4 בפברואר 1945 לעיר נכנס הצבא האדום, יותר מאוחר העיר סופחה לברית המועצות ושמה שונה לזלנוגרדסק. אוכלוסיית זלנוגרדסק לפי שנים: מדיה וקבצים בנושא זלנוגרדסק בוויקישיתוף אתר האינטרנט הרשמי של זלנוגרדסק (ברוסית) מפקד האוכלוסין של ברית המועצות מ-1959. (ברוסית) מפקד האוכלוסין של ברית המועצות מ-1989. (ברוסית) האנציקלופדיה העממית של עריה ומחוזותיה של רוסיה. (ברוסית) על פי מפקד האוכלוסין במחוז קלינינגרד נכון ל-1 בינואר 2015. ערך זה הוא קצרמר בנושא יישובים ברוסיה. אתם מוזמנים לתרום לוויקיפדיה ולהרחיב אותו.
פאליירי

פאליירי ספא (באיטלקית: Paglieri SpA) היא חברה איטלקית למוצרי טיפוח והיגיינה שבבעלותה כמה מהמותגים המפורסמים והפופולריים בתחום. החברה פעילה במשך קרוב ל-140 שנים, ומוצריה משווקים ביותר מ-50 מדינות. פאליירי הוקמה ב-1876 באלסנדריה שבאיטליה בידי לודוביקו פאליירי (1824–1893), בן לבעלים של חנות פרפומריה שפעלה בעיר מ-1807. הוא החל בייצור קרמים ומוצרי קוסמטיקה שונים במעבדה הראשונה של החברה. בשנות ה-20 של המאה ה-20 החלה החברה בייצור המוני של בשמים ומי קולון, והחלה לייצר מספר מוצרים תחת המותג "Felce Azzurra" ("פֶלצֶ'ה אַצורה"). ב-1940 הונפקה החברה בבורסה, ואולם במהלך מלחמת העולם השנייה נהרס המפעל בהפצצה מן האוויר. לאחר המלחמה שוקמה החברה והתבססה בקמפוס אחר, ובראשית שנות ה-60 של המאה ה-20 בנתה בפאתי אלסנדריה את הקמפוס החדש שלה, המשתרע על 76,000 מ"ר. בשנות ה-70 זנחה החברה את תחום האיפור וחזרה להתמקד במוצרי הטיפוח, בדגש על מוצרים לתינוקות. בשנת 1996 הייתה לחברה הראשונה בתחומה באיטליה שזכתה לעמוד בתקן ISO 9002. בעשור השני של המאה ה-21 התפתחה החברה ברכישת מותגים וחברות קיימות בענף, כגון חברת סקיאפארלי (Schiapparelli). אתר האינטרנט הרשמי של פאליירי דף הבית של החברה ערך זה הוא קצרמר בנושא איטליה ובנושא כלכלה. אתם מוזמנים לתרום לוויקיפדיה ולהרחיב אותו.
בית הכנסת בקורדובה

בית הכנסת בקורדובה (בספרדית: Sinagoga de Córdoba) הוא בניין היסטורי ברובע היהודי של העיר קורדובה בספרד, שנבנה בשנת 1315. בית הכנסת, הנמצא במרכז ההיסטורי של קורדובה, נבנה בסגנון מודחאר על ידי אדריכלים בראשות יצחק מוהב (Isaac Moheb). הוא כולל חצר, שהכניסה אליה מהרחוב והיא מובילה לאולם כניסה שבהמשכו אולם התפילה. בצדו המזרחי של אולם הכניסה יש גרם מדרגות המוביל לעזרת הנשים, הנמצאת בצדו הדרומי של אולם התפילה. העזרה משקיפה על אולם התפילה דרך שלוש קשתות מקושטות. מידותיו של אולם התפילה הן: 6.95 מטרים אורך ו-6.75 מטרים רוחב. לאחר גירוש היהודים מספרד בשנת 1492, הוקדש הבניין לשימושים שונים, ובכללם בית חולים לכלבת וגן ילדים. הוא הוכרז כאתר היסטורי לאומי בשנת 1885. מאז הוא עבר כמה שלבים של שיקום, כולל זה של פליקס הרננדז בשנת 1929 ושיקום נוסף שהחל בשנת 1977 לצורך פתיחתו מחדש בשנת 1985 לכבוד חגיגת 850 שנים להולדת הרמב"ם. מדיה וקבצים בנושא בית הכנסת בקורדובה בוויקישיתוף
שמפ הווארד

שמפ הווארד (באנגלית: Shemp Howard;‏ 11 במרץ 1895 - 22 בנובמבר 1955) היה קומיקאי ושחקן קולנוע יהודי-אמריקאי. הווארד נולד בניו יורק בשם שמואל הורוויץ למשפחה ממוצא יהודי-ליטאי. החל קריירה כשחקן וקומיקאי, ובין השנים 1923 ו- 1932 השתתף בסדרת סרטים קצרים בכיכוב הרכב הקומיקאים "שלושת המוקיונים", כאחד משלושת חברי ההרכב, לצד אחיו מו הווארד והשחקן לארי פיין. בשנת 1932 פרש מההרכב לטובת קריירת יחיד, ואחיו קורלי הווארד החליפו. בתקופה זה, שיחק בקומדיות של אולפני "ויטפון" (Vitaphone) בברוקלין. בשנת 1937 עבר לקליפורניה, ושיחק במספר קומדיות של אולפני יוניברסל ואולפני קולומביה. בשנת 1947 חזר לשחק בהרכב הקומיקאים "שלושת המוקיונים", עד מותו כתוצאה מהתקף לב בשנת 1955. מדיה וקבצים בנושא שמפ הווארד בוויקישיתוף שמפ הווארד, במסד הנתונים הקולנועיים IMDb (באנגלית) שמפ הווארד, באתר AllMovie (באנגלית) שמפ הווארד, במסד הנתונים הקולנועיים KinoPoisk (ברוסית) שמפ הווארד, באתר "Find a Grave" (באנגלית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
מו הווארד

מו הווארד (באנגלית: Moe Howard;‏ 19 ביוני 1897 - 4 במאי 1975) היה קומיקאי ושחקן קולנוע יהודי-אמריקאי. נולד בניו יורק בשנת 1897 למשפחה ממוצא יהודי-ליטאי, בשם משה הארי הורוויץ. החל קריירה כשחקן וקומיקאי, ובשנת 1921 חבר לקומיקאי טד הילי. בשנת 1923 החל לפעול לצד הילי עם הרכב קומיקאים בשם "שלושת המוקיונים", שכלל גם את אחיו הבכור שמפ הווארד ואת השחקן לארי פיין. בהרכב זה הופיע במספר סרטים קצרים של אולפני מטרו גולדווין מאייר. לאחר מכן, עבר הרכב הקומיקאים להופיע בנפרד מהילי, במספר סרטים קצרים של אולפני קולומביה, תחת המפיק ג'ולס וייט, כאשר את אחיו שמפ החליף אחיו הנוסף קורלי הווארד. בתחילת שנות ה-40 הוציא ההרכב מספר קומדיות הלועגות למפלגה הנאצית, כאשר הווארד גילם באחת מהן את דמותו של אדולף היטלר. לאורך הקריירה שלו, נודע בשל תסרוקתו הייחודית, בצורת קסדה. היה נשוי להלן שונברגר, קרובת משפחה של הארי הודיני, ונפטר בשנת 1975. מדיה וקבצים בנושא מו הווארד בוויקישיתוף מו הווארד, במסד הנתונים הקולנועיים IMDb (באנגלית) מו הווארד, באתר AllMovie (באנגלית) מו הווארד, במסד הנתונים הקולנועיים KinoPoisk (ברוסית) מו הווארד, באתר "Find a Grave" (באנגלית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
משולח

האם התכוונתם ל... שד"ר – כינוי ליהודי שנשלח מארץ ישראל לקהילות הגולה כדי לגייס תרומות אישים ששמם משולח: יהושע משולח – עיתונאי ישראלי רבקה משולח – מתרגמת ויועצת אמנותית ישראלית
קורלי הווארד

קורלי הווארד (באנגלית: Curly Howard;‏ 22 באוקטובר 1903 - 18 בינואר 1952) היה קומיקאי ושחקן קולנוע יהודי-אמריקאי. נולד בניו יורק בשנת 1903 למשפחה ממוצא יהודי-ליטאי, בשם ג'רום לסטר הורוויץ, שמו העברי היה יהודה ליב בן שלמה נתן הלוי. החל את דרכו במופעי וודוויל, כאשר הופעתו הראשונה על במה הייתה בשנת 1928. בשנת 1932 החליף את אחיו שמפ הווארד בהרכב הקומיקאים "שלושת המוקיונים", שכלל גם את אחיו הנוסף מו הווארד ואת השחקן לארי פיין, ואלו כיכבו במספר סרטים קצרים של אולפני קולומביה תחת המפיק ג'ולס וייט. הופעתו האחרונה בסרט במסגרת ההרכב הייתה בשנת 1947, ואז חזר להחליפו אחיו שמפ. נפטר בשנת 1952 לאחר מספר אירועים מוחיים. בסרט "The Three Stooges" של האחים פארלי משנת 2012 גולמה דמותו על ידי השחקן הקנדי ויל סאסו. מדיה וקבצים בנושא קורלי הווארד בוויקישיתוף קורלי הווארד, במסד הנתונים הקולנועיים IMDb (באנגלית) קורלי הווארד, באתר MusicBrainz (באנגלית) קורלי הווארד, באתר Discogs (באנגלית) קורלי הווארד, באתר "Find a Grave" (באנגלית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
לארי פיין

לארי פיין (באנגלית: Larry Fine;‏ 5 באוקטובר 1902 - 24 בינואר 1975) היה קומיקאי ושחקן קולנוע יהודי-אמריקאי. נולד בפילדלפיה בשם לואיס פיינברג למשפחה יהודית. החל את דרכו ככנר במופעי וודוויל. בשנת 1925 חבר לקומיקאי טד הילי, ונעשה חלק מהרכב הקומיקאים "שלושת המוקיונים", לצד האחים מו הווארד ושמפ הווארד. במסגרת ההרכב כיכב במספר קומדיות, בתחילה בהפקת אולפני מטרו גולדווין מאייר, ולאחר מכן, בשנות ה-30' וה- 40', בהפקת אולפני קולומביה תחת המפיק ג'ולס וייט. בסך הכל הופיע ב-206 סרטים קצרים כחלק מהרכב הקומיקאים. בסרטם של האחים פארלי משנת 2012, "the Three Stooges", גולמה דמותו של פיין על ידי השחקן שון הייז. מדיה וקבצים בנושא לארי פיין בוויקישיתוף לארי פיין, במסד הנתונים הקולנועיים IMDb (באנגלית) לארי פיין, באתר AllMovie (באנגלית) לארי פיין, במסד הנתונים הקולנועיים KinoPoisk (ברוסית) לארי פיין, באתר MusicBrainz (באנגלית) לארי פיין, באתר Discogs (באנגלית) לארי פיין, באתר "Find a Grave" (באנגלית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
רוב גולדברג

ראובן גארט לוסיוס "רוּב" גולדברג (באנגלית: Reuben Garrett Lucius "Rube" Goldberg;‏ 4 ביולי 1883 – 7 בדצמבר 1970) היה קריקטוריסט, כותב וממציא יהודי-אמריקאי זוכה פרס פוליצר. גולדברג נולד בסן פרנסיסקו בשנת 1883 להורים יהודים, ומילדותו עסק ברישום. בשנת 1904 סיים לימודי הנדסה באוניברסיטת ברקלי, והחל לעבוד כמהנדס בעיריית סן פרנסיסקו. שלש שנים לאחר מכן עבר לניו יורק, והחל לעבוד כקריקטוריסט בעיתון "New York Evening Mail". כמו כן, פיתח המצאות שונות, מהן הושפעו מספר משחקי שולחן. בין השנים 1922 ו- 1934 חיבר ואייר סדרות קומיקס לעיתון "McNaught Syndicate", ובמקביל פרסם את עבודתו העצמאית בתחום, שזכתה להצלחה רבה. בשנת 1930 כתב את התסריט לסרט "Soup to Nuts" בכיכוב הרכב הקומיקאיים "שלושת המוקיונים" (The Three Stooges), שכלל את מו הווארד, שמפ הווארד ולארי פיין. בשנת 1946 ייסד עם קריקטוריסטים נוספים את האגודה האמריקאית לקריקטוריסטים (National Cartoonists Society), והיה נשיאה הראשון. על שמו נקרא פרס המחולק מדי שנה על ידי הארגון. בשנת 1948 זכה בפרס פוליצר על הקריקטורות הפוליטיות שלו. על שמו נקרא המושג "מכונת רוב גולדברג", המתאר מערכת מכנית הפועלת בתגובת שרשרת ארוכה, על מנת לבצע פעולה אנושית פשוטה. מדיה וקבצים בנושא רוב גולדברג בוויקישיתוף אתר האינטרנט הרשמי של רוב גולדברג (באנגלית) Official Rube Goldberg website Smithsonian's Archives of American Art: Oral History Interview with Rube Goldberg, 1970 IMDb biography רוב גולדברג, באתר אנציקלופדיה בריטניקה (באנגלית) רוב גולדברג, באתר "Find a Grave" (באנגלית) רוב גולדברג, ברשת החברתית Goodreads רוב גולדברג, במסד הנתונים הקולנועיים IMDb (באנגלית)
צ'אן הום (טייפון, 2015)

הטייפון המכונה בסין צַ'אן הוֹם (בסינית: 颱風燦鴻) או בפיליפינים פאלקון הוא ציקלון טרופי גדול שפגע במזרח סין. הוא הסופה הטרופית התשיעית שקיבלה שם בעונת הטייפונים של 2015. הוא נתגלה כבר בסוף יוני כהפרעה טרופית קטנה באזור כינוס טרופי. לקראת פגיעה צפויה, נערך מחוז ג'ג'יאנג ופינה כמיליון תושבים באזורי סיכון, הוציא קריאה לכ-30,000 כלי שיט לעגון וביטל כ-600 טיסות מתוכננות. נזקי הטייפון במחוז ג'ג'יאנג נאמדו בכמיליארד דולר. פרק זה לוקה בחסר. אנא תרמו לוויקיפדיה והשלימו אותו. סודלור מדיה וקבצים בנושא צ'אן הום בוויקישיתוף ערך זה הוא קצרמר בנושא אסונות ובנושא סין. אתם מוזמנים לתרום לוויקיפדיה ולהרחיב אותו.